CELEX: 62010FN0045
Language: el
Date: 2010-06-11 00:00:00
Title: Υπόθεση F-45/10: Προσφυγή της 11ης Ιουνίου 2010 — Kaser κατά Επιτροπής

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/60
            
         Προσφυγή της 11ης Ιουνίου 2010 — Kaser κατά Επιτροπής
   (Υπόθεση F-45/10)
   ()
   2010/C 221/96
   Γλώσσα διαδικασίας: η αγγλική
   
      Διάδικοι
   
   
      Προσφεύγων: Ferdinand Kaser (Βρυξέλλες, Βέλγιο) (εκπρόσωπος: M: Schober, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Πρώτον, ακύρωση της αποφάσεως CMS 07/046 της Ευρωπαϊκής Επιτροπής, η οποία τέθηκε σε ισχύ στις 15 Αυγούστου 2009 και με την οποία ο προσφεύγων ανακαλείται, άνευ μειώσεως των συνταξιοδοτικών του δικαιωμάτων, και ακύρωση όλων των αποφάσεων που ελήφθησαν κατά του προσφεύγοντος από τον Σεπτέμβριο του 2003 έως την απομάκρυνσή του και, δεύτερον, αίτημα αποζημιώσεως.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση CMS 07/046 λόγω παρενοχλήσεως, κακοδιοικήσεως και προσβολής του θεμελιώδους δικαιώματος ακροάσεως·
            
         
               —
            
            
               να ακυρώσει όλες τις αποφάσεις που ελήφθησαν από την Αρμόδια για τους Διορισμούς Αρχή εναντίον του προσφεύγοντος από τον Σεπτέμβριο του 2003 μέχρι την απομάκρυνσή του από τη θέση του, λόγω παρενοχλήσεως και κακοδιοικήσεως εξαιτίας της προσβολής του δικαιώματος ακροάσεως του προσφεύγοντος·
            
         
               —
            
            
               να διασφαλίσει το δικαίωμα ακροάσεως του προσφεύγοντος σύμφωνα με το άρθρο 7, παράγραφος 1, και το άρθρο 24 του Κανονισμού Υπηρεσιακής Καταστάσεως, και να εξετάσει τα υποβληθέντα αιτήματα του Φεβρουαρίου και Μαρτίου 2008·
            
         
               —
            
            
               να επιδικάσει στον προσφεύγοντα, για να τον αποζημιώσει για την ηθική και επαγγελματική προκατάληψη που αντιμετώπισε, όπως αυτή εκτέθηκε στα δικόγραφα του, την συμβολική αποζημίωση του ενός (1) ευρώ, καθόσον δεν διεκδικεί χρήματα, αλλά την αναγνώριση της αξιοπρέπειας και της επαγγελματικής φήμης του.